Diari Oficial de la Generalitat Valenciana


Sumari del DOGV 7077, del 29-07-2013 (2013/7946)

DECRET 108/2013, de 26 de juliol, del Consell, pel qual es determina la participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre.
--------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2013/07/26/108/dof/vci/html**

### Dades del document

Número de DOGV
:   7077

Data del DOGV
:   29-07-2013

Secció del DOGV
:   I. DISPOSICIONS GENERALS

Número del document
:   2013/7946


Data del document
:   26-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Decret

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * Confederació Hidrogràfica
    * ordenació hidroagrícola
    * subministrament d'aigua
    * legislació
    * participació política
    * ordenació hidràulica

DECRET 108/2013, de 26 de juliol, del Consell, pel qual es determina la participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre. [2013/7946]  
Preàmbul  
  
Pel Decret 124/2011, de 16 de setembre, del Consell, es va determinar la participació de la Generalitat en els òrgans de govern i administració de les confederacions hidrogràfiques del Xúquer, Segura i Ebre.  
El Reial Decret 255/2013, de 12 d'abril, pel qual s'establix la composició, estructura i funcionament del Consell de l'Aigua de la Demarcació Hidrogràfica del Xúquer i pel qual es modifiquen diverses normes relatives a l'àmbit i la constitució d'esta demarcació hidrogràfica i de la Confederació Hidrogràfica del Xúquer, no sols ha suposat el desenrotllament de la previsió arreplegada en l'article 36 del Text Refós de la Llei d'Aigües, aprovat pel Reial Decret Legislatiu 1/2001, de 20 de juliol, quant a la regulació de la composició, funcions i atribucions i règim de funcionament del Consell de l'Aigua de la Demarcació, creat per l'article 35 de l'esmentat text refós, en substitució de l'anterior Consell de l'Aigua de la Conca creat per la Llei 29/1985, de 2 d'agost, d'Aigües, sinó que també ha introduït com a novetat la incorporació d'un vocal més en representació de la Comunitat Valenciana en l'esmentat Consell.  
Per la seua banda, l'aprovació del Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, fa necessari adaptar la representació de la Generalitat en els òrgans de govern i administració d'estes confederacions, de manera que reflectisca l'estructura actual de l'Administració de la Generalitat.   
Per tot això, de conformitat amb el previst en l'article 43 de la Llei 5/1983, de 30 de desembre, de la Generalitat, del Consell, a proposta del conseller de Presidència i Agricultura, Pesca, Alimentació i Aigua, i amb la deliberació prèvia del Consell, en la reunió del dia 26 de juliol de 2013,  
  
DECRETE  
  
Article únic. Determinació de la participació de la Generalitat  
La participació de la Generalitat en la Junta de Govern, Consell de l'Aigua de la Demarcació i Assemblea d'Usuaris de les confederacions hidrogràfiques del Xúquer, Segura i Ebre es configura de la manera següent:  
1. Confederació Hidrogràfica del Xúquer:  
a) Junta de Govern  
1r. La persona titular de la conselleria amb competències en matèria de recursos hídrics o persona en qui delegue.  
2n. La persona titular de la conselleria amb competències en matèria d'ordenació del territori i medi ambient o persona en qui delegue.  
  
3r. Dos representants de la conselleria amb competències en matèria d'agricultura i recursos hídrics designats per la persona titular d'esta.  
  
4t. Un representant de la conselleria amb competències en matèria d'ordenació del territori i medi ambient, designat per la persona titular d'esta.  
b) Consell de l'Aigua de la Demarcació  
1r. En representació de la Comunitat Valenciana:  
La persona titular de la secretaria autonòmica amb competències en matèria de recursos hídrics o persona en qui delegue.  
La persona titular de la direcció general amb competències en matèria de recursos hídrics o persona en qui delegue.  
Quatre representants de la conselleria amb competències en matèria d'agricultura i recursos hídrics designats per la persona titular d'esta.  
  
Tres representants de la conselleria amb competències en matèria d'ordenació del territori i medi ambient designats per la persona titular d'esta.  
Un representant de la conselleria amb competències en matèria d'hisenda designat per la persona titular d'esta.  
Un representant de la conselleria amb competències en matèria d'indústria designat per la persona titular d'esta.  
2n. En representació dels ports de titularitat autonòmica:  
Un representant de la conselleria amb competències en matèria de ports de la Comunitat Valenciana.  
c) Assemblea d'Usuaris  
1r. Un representant de la conselleria amb competències en matèria de recursos hídrics designat per la persona titular d'esta.  
2n. Un representant de la conselleria amb competències en matèria d'ordenació del territori i medi ambient designat per la persona titular d'esta.  
2. Confederació Hidrogràfica del Segura:   
a) Junta de Govern  
1r. La persona titular de la conselleria amb competències en matèria de recursos hídrics o persona en qui delegue.  
2n. La persona titular de la conselleria amb competències en matèria d'ordenació del territori i medi ambient o persona en qui delegue.  
b) Consell de l'Aigua de la Demarcació  
1r. La persona titular de la secretaria autonòmica amb competències en matèria de recursos hídrics o persona en qui delegue.  
2n. La persona titular de la direcció general amb competències en matèria de recursos hídrics o persona en qui delegue.  
3r. Un representant de la conselleria amb competències en matèria de recursos hídrics designat per la persona titular d'esta.  
4t. Un representant de la conselleria amb competències en matèria d'ordenació del territori i medi ambient, designat per la persona titular d'esta.  
c) Assemblea d'Usuaris  
Un representant de la conselleria amb competències en matèria de recursos hídrics designat per la persona titular d'esta.  
3. Confederació Hidrogràfica de l'Ebre:  
a) Junta de Govern  
La persona titular de la conselleria amb competències en matèria de recursos hídrics o persona en qui delegue.  
b) Consell de l'Aigua de la Demarcació  
La persona titular de la secretaria autonòmica amb competències en matèria de recursos hídrics o persona en qui delegue.  
c) Assemblea d'Usuaris  
Un representant de la conselleria amb competències en matèria de recursos hídrics designat per la persona titular d'esta.  
  
DISPOSICIONS ADDICIONALS   
  
Primera. Designació de representants per les conselleries  
Les conselleries indicades en el present decret designaran, en el termini de 15 dies des de la publicació d'este, els representants a què es referix l'article únic.   
  
Segona. Incidència pressupostària  
El compliment i posterior desplegament d'este decret no podrà tindre cap incidència en la dotació dels capítols de gasto assignats a la conselleria amb competències en matèria de recursos hídrics en la data de la publicació i, en tot cas, hauran de ser atesos amb els mitjans personals i materials de l'esmentada conselleria.  
  
DISPOSICIÓ DEROGATÒRIA   
  
Única. Derogació normativa  
Queda derogat el Decret 124/2011, de 16 de setembre, del Consell, així com totes les disposicions, del mateix rang o d'un rang inferior, que s'oposen al que establix este decret.  
  
DISPOSICIÓ FINAL   
  
Única. Entrada en vigor  
Este decret entrarà en vigor l'endemà de la publicació en el Diari Oficial de la Comunitat Valenciana.  
  
València, 26 de juliol de 2013  
  
El president de la Generalitat,  
ALBERTO FABRA PART  
  
El conseller de Presidència i Agricultura, Pesca, Alimentació i Aigua,  
JOSÉ CÍSCAR BOLUFER


Còpia Permalink ELI